open-index/open-wikipedia-markdown huggingface dataset:
Դրամական բարեփոխումը Բրիտանիայում

Դրամական բարեփոխումը գումարի հետ կապված քաղաքականությունները հիմնովին փոխելու գործընթացն է։ Այն կարող է ներառել փոփոխություններ կապված գումարի ստեղծման գործընթացի, մասնակի բանկային պահուստավորման, ֆինանսական կառույցների, տնտեսության ֆինանսավորման, սոցիալական վարկերի և այլն։

## Պատմություն
**Դուգլասը և Սոցիալական վարկի շարժումը**

Մոտ 1920 թվականին բրիտանացի ինժեներ Դուգլասը մշակել է բանկային գործունեության և սոցիալական ապահովության բաշխման վերաբերյալ մի տեսություն, որը նա անվանել է «Սոցիալական վարկ», և որը շուտով դարձել է նույնանուն միջազգային շարժման հիմնաքարը։ Այնուամենայնիվ, Դուգլասն ինքը զգուշացրել է, որ սոցիալական վարկը չպետք է դիտարկել միայն որպես դրամավարկային բարեփոխումների ծրագիր։ Անձամբ նա նախընտրել է այն նկարագրել որպես «փիլիսոփայության քաղաքականություն» կամ, ավելի ճիշտ՝ «գործնական քրիստոնեության» քաղաքականություն։ Այս քաղաքականությունը, կապված այս փիլիսոփայության հետ, վերաբերում է տնտեսական և քաղաքական իշխանությունը անհատներին բաշխելուն։ Ինչպես նա մի անգամ գրել է՝ «Համակարգերը ստեղծվել են մարդկանց համար, և ոչ թե մարդիկ՝ համակարգերի, և մարդու շահը, որը ինքնազարգացումն է, գերազանցում է բոլոր համակարգերը՝ լինեն դրանք աստվածաբանական, քաղաքական, թե տնտեսական»։

### Վերջին զարգացումներն ու բանավեճերը
Մայքլ Ռոուբոթեմի «Մահվան ճանկը», որը հրատարակվել է 1998 թվականին, հարձակում էր բանկային համակարգի, ինչպես նաև այս գծերի վրա հիմնված գլոբալիզացիայի քաղաքականության, ազատ առևտրի և աճի վրա կենտրոնացած ռազմավարությունների վրա։ Գիրքը մեծապես տարածում է գտել և մեկնաբանություններ է ստացել այնպիսի թերթերում, ինչպիսիք են *The Ecologist, Resurgence, New Internationalist, The Tribune, The Tablet, Sustainable Economics, Permaculture Magazine, Food Magazine and Social Credit*-ը։ Դրամական համակարգի բրիտանացի բարեփոխողները, ինչպես Մայքլ Ռոուբոթեմը, մեծապես ազդեցություն են ունեցել«Սոցիալական վարկ» շարժումից։

«Դրամական բարեփոխումների կուսակցությունը» հիմնադրել է Քենթից Անն Բելսին 2005 թվականին, և այն հանվել է գրանցումից 2014 թվականին։ 2006 թվականի Բրոմլիի և Չիսլհերսթի լրացուցիչ ընտրություններում Բելսին առաջադրվել է MRP-ի կողմից և զբաղեցրել է վերջին տեղը 33 ձայնով։ Նա առաջադրվել է Քենթերբերիում 2010 թվականին և զբաղեցրել է վերջին տեղը 173 ձայնով։ Հեղինակ Մարկ Բրաունդը խորհուրդ է տվել MRP կայքը, «որը ներառում է գումարի ստեղծման մեխանիզմի և հասարակության վրա դրա ազդեցության մասին համոզիչ բացատրություն»։

## Աշխատանքներ
* 2010 – Towards a Twenty-First Century Banking and Monetary System, Joint Submission to the Independent Commission on Banking, UK (Chair: Professor Sir John Vickers), with Ben Dyson, Tony Greenham, Josh Ryan-Collins, by the Centre for Banking, Finance and Sustainable Development, the new economics foundation, and Positive Money, submitted 19 November 2010 PDF

## Տես նաև

## Ծանոթագրություններ

Կատեգորիա:Դրամական բարեփոխումներ
Ինդոնեզիայի բանկ

**Ինդոնեզիայի բանկ**(), Ինդոնեզիայի կենտրոնական բանկն է։

## Պատմություն
1746 թվականին հոլանդական Միացյալ Արևելյան Հնդկական ընկերությունը բանկային մասնաճյուղ բացեց Յավա կղզում, որը Արշիպելագի առաջին բանկային հաստատությունն էր:

1828 թվականի հունվարի 24-ին ստեղծվեց Յավա բանկը, որը 10 տարի ժամկետով թղթադրամներ թողարկելու իրավունք ստացավ։ Այս ժամկետը հետագայում մի քանի անգամ երկարացվել է։

Մինչ ճապոնական զորքերի կողմից Ինդոնեզիայի օկուպացումը, Յավայի բանկի ոսկու պաշարները տարվեցին Ավստրալիա և Հարավային Աֆրիկա։ 1942 թվականի փետրվար-մարտին գրավելով Յավան՝ ճապոնացիները շուտով միջոցներ ձեռնարկեցին բանկային համակարգը վերահսկելու համար։ 1942 թվականի ապրիլին բոլոր բանկային գործառնություններն արգելվեցին, իսկ հետո բոլոր հոլանդական, բրիտանական և չինական բանկերը լուծարվեցին։ Նրանց փոխարինելու եկան Յոկահամայի, Թայվանի և Միտուսի բանկի մասնաճյուղերը։

Ճապոնական օկուպացիայի ավարտից հետո Յավայի բանկի գործունեության վերսկսումը հնարավոր էր միայն շրջաններում, որոնք գրավել են Նիդերլանդների զորքերը։ Ինդոնեզիայի Հանրապետության զորքերի կողմից գրավված տարածքներում, թողարկման գործառույթները պետք է իրականացներ Ինդոնեզիայի բանկը, որը հիմնադրվել է 1946 թվականին։ Այն շուտով վերանվանվեց Ինդոնեզիայի պետական ​​բանկ: Չնայած ծայրահեղ ծանր պայմաններին՝ 1946 թվականի հոկտեմբերի 30-ին թողարկվեցին նրանց սեփական թղթադրամները։

1949 թվականին Հաագայում կայացած խաղաղության կոնֆերանսի որոշումների համաձայն՝ Յավայի բանկը ստացել է Ինդոնեզիայի Միացյալ Նահանգների թողարկող բանկի կարգավիճակ։ 1950 թվականին ԱՄՆ-ի լուծարումից և Ինդոնեզիայի միասնական Հանրապետության ձևավորումից հետո բանկը շարունակեց իրականացնել իր գործառույթները։  1953 թվականի հուլիսի 1-ին Յավա բանկը ազգայնացվեց և վերանվանվեց Ինդոնեզիայի բանկ։

## Ծանոթագրություններ

## Աղբյուրներ
* 

## Հղումներ
* 

Կատեգորիա:1953 հիմնադրումներ Ինդոնեզիայում
Կատեգորիա:Կենտրոնական բանկեր
Սլովենիայի բանկ

մինի
**Սլովենիայի բանկ**,  Եվրոհամակարգի սլովենական անդամ բանկ է։  Սլովենիայի բանկը 1991-2006 թվականներին եղել է Սլովենիայի դրամավարկային մարմին՝ թողարկելով սլովենական տոլարը: 2014 թվականից Սլովենիայի բանկը,  եվրոպական բանկային վերահսկողության շրջանակներում Սլովենիայի ազգային իրավասու մարմինն է։

## Ակնարկ
Սլովենիայի բանկը հիմնադրվել է 1991 թվականի հունիսի 25-ին Լյուբլյանայում։  Այն անկախ ոչ կառավարական հաստատություն է, որը պարտավոր է պարբերաբար հաշվետվություն ներկայացնել իր գործունեության մասին Սլովենիայի ազգային ժողովին: Սլովենիայի բանկի հիմնական խնդիրն է հոգ տանել ազգային արժույթի կայունության մասին և ապահովել վճարումների իրացվելիությունը երկրի ներսում և արտասահմանյան երկրների հետ: Սլովենիայի բանկը  հանդես է գալիս նաև որպես բանկային համակարգի վերահսկիչ մարմին:

Սլովենիայի բանկի կենտրոնակայանը գտնվում է Լյուբլյանայի կենտրոնում գտնվող նշանավոր շենքում, որը կառուցվել է 1920-1923 թվականներին Լյուբլյանայի վարկային բանկի համար։

## Governors
* Ֆրանս Արխար (1991-2001 թվականներ)
* Միտյա Գասպարի (2001-2007 թվականներ)
* Մարկո Կրանեց (2007-2013 թվականներ)
* Բոստյան Ջազբեկ (2013-2018 թվականներ)
* Վուլֆ (2019 թվականից)։

## Տես նաև
* Կենտրոնական բանկերի ցանկ
*Եվրոգոտի

## Ծանոթագրություններ

## Արտաքին կապեր
*  Bank of Slovenia official site
**Financial data for Slovenia
*Statistical Office of the Republic of Slovenia

Կատեգորիա:Բանկեր ըստ երկրի
Կատեգորիա:Կենտրոնական բանկեր
Կատեգորիա:Սլովենիայի տնտեսություն
Կատեգորիա:Տնտեսություն
Խայմե Կարուանա

**Խայմե Կարուանա** (, ), իսպանացի տնտեսագետ։ Եղել է Միջազգային հաշվարկների բանկի գլխավոր տնօրենը 2009 թվականի ապրիլի 1-ից մինչև 2017 թվականի նոյեմբերի 30-ը։ Եղել է Իսպանիայի բանկի կառավարիչը 2000 թվականի հուլիսից մինչև 2006 թվականի հուլիսը։

## Վաղ կյանք և կրթություն
Կարուանան ծնվել է Վալենսիայում և 1974 թվականին ավարտել է Մադրիդի տեխնիկական համալսարանը՝ հեռահաղորդակցության ճարտարագիտության մասնագիտությամբ։

## Կարիերա
Կարուանան Իսպանիայի բանկի կառավարիչ է եղել վեց տարի՝ սկսած 2000 թվականի հուլիսի 21-ից և ավարտելով 2006 թվականի հուլիսի 12-ին։

Այս պաշտոնում Կարուանան նաև Բանկային վերահսկողության Բազելի կոմիտեի նախագահն էր 2003 թվականի մայիսից։ Կարուանան ստանձնել է «Բազել II» նախագիծը դժվարին ժամանակահատվածում և արժանացել է ինչպես կարգավորող մարմինների, այնպես էլ ֆինանսական ծառայությունների ոլորտի հարգանքին ու գովասանքին՝ 2004 թվականի հունիսին վերանայված համաձայնագիրը վերջնականապես իրականացնելու համար։ 2006 թվականի օգոստոսին Խայմե Կարուանան նշանակվել է Արժույթի միջազգային հիմնադրամում (ԱՄՀ) որպես խորհրդատու և տնօրեն։ Նրան Իսպանիայի Բանկում հաջորդել է Առևտրի գծով նախկին պետքարտուղար Միգել Անխել Ֆերնանդես Օրդոնեսը:

Կարուանան BIS-ի գլխավոր տնօրենի պաշտոնը ստանձնել է 2009 թվականի ապրիլին։ 2014 թվականին պաշտոնավարման հինգ տարին լրանալուց հետո նրա պաշտոնավարման ժամկետը երկարաձգվել է ևս երեք տարով։

## Ծանոթագրություններ

 

Կատեգորիա:21-րդ դարի տնտեսագետներ
Կատեգորիա:Իսպանացի տնտեսագետներ
Աբդուլլահ բին Մոհամմեդ Ալ Թանի

Շեյխ **Աբդուլլա բեն Մուհամեդ բեն Սաուդ Ալ Թանին** (արաբ . عبد الله بن محمد بن سعود آل ثاني, ), քաթարցի դիվանագետ։ 2024 թվականի հունիսին նշանակվել է Կատարի արտակարգ և լիազոր դեսպան Միացյալ Թագավորությունում և Հյուսիսային Իռլանդիայում։ Նախկինում 2020 թվականի օգոստոսից եղել է դեսպան Գերմանիայում։

Շեյխ Աբդուլլահը եղել է պետական նախարար և Ooredoo Group-ի տնօրենների խորհրդի նախկին նախագահ։ Տնտեսական հարցերի և ներդրումների Գերագույն խորհրդի և Համաշխարհային տնտեսական ֆորումի գենդերային հավասարության ծրագրի խորհրդատվական խորհրդի անդամ է։

## Կարիերա
Ալ Թանին կարևոր դեր է խաղացել Ooredoo-ի վերակառուցման և տարածաշրջանային ընդլայնման գործում՝ առաջնորդելով Ooredoo-ի աճը մեկ ազգի հեռահաղորդակցության օպերատորից դեպի խումբ, որը ներկայություն ունի Հյուսիսային Աֆրիկայում, Մերձավոր Արևելքում և Հարավարևելյան Ասիայում ընդգրկող 10 երկրներում։

Այդ ընթացքում եղել է Օորեդու Քուվեյթի նախագահ և Ինդոսատ Օորեդուի նախագահ-կոմիսարը։

Ծառայել է ՀՄՄ-ի թվային զարգացման լայնաշերտ կապի հանձնաժողովում և եղել է Համաշխարհային բանկի խմբի՝ սեռերի և զարգացման հարցերով խորհրդատվական խորհրդի անդամ։

Ալ Թանին 2014-ից 2018 թվականներին եղել է Կատարի ներդրումային մարմնի գլխավոր գործադիր տնօրենը՝ ստանձնելով աշխարհի ամենամեծ սուվերեն հարստության ֆոնդերից մեկի ղեկը, որտեղ կարևոր դեր է խաղացել սուվերեն հարստության ֆոնդի պորտֆելի դիվերսիֆիկացման և Միացյալ Նահանգներում ու Ասիայում դրա ազդեցության մեծացման ուղղությամբ։

Կատարի ներդրումային վարչությունում իր աշխատանքի ընթացքում նաև եղել է QNB Group-ի, Harrods-ի և Sovereign Wealth Fund Institute-ի խորհուրդների անդամ։

Մինչև Օորեդուում աշխատանքի անցնելը Ալ Թանին 2000-2005 թվականներին եղել է Թագավորական դատարանի ղեկավարը և Պլանավորման խորհրդի անդամ, 2001-2006 թվականներին եղել է Քաթարի Հյուսիսատլանտյան քոլեջի հոգաբարձուների խորհրդի հիմնադիր նախագահի պաշտոնը, իսկ 1990-2000 թվականներին եղել է Միացյալ Թագավորությունում ռազմական կցորդ։

Ալ Թանին Բրիտանական բանակի ռազմաօդային կորպուսի շրջանավարտ օդաչու է, ինչպես նաև Բրիտանական թագավորական ռազմաօդային ուժերի կողմից հավաստագրված օդաչու-հրահանգիչ։ Ունենալով ռազմական և ավիացիոն ոլորտում լայնածավալ փորձ, նախկինում ծառայել է Կատարի Էմիրությունների ռազմաօդային ուժերում։ Ալ Թանին ունի մագիստրոսի աստիճան և ավարտել է մի շարք ծրագրեր տարբեր ռազմական հաստատություններում, այդ թվում՝ Միացյալ Նահանգների բանակի ռազմական քոլեջու։ Պարգևատրվել է նախագահ Վլադիմիր Պուտինի բարեկամության մեդալով։

## Ծանոթագրություններ
Լարա Ֆադլաու

**Լարա Ֆադլաու** (գերմաներեն՝ Lara Vadlau. ), ավստրիացի առագաստանավորդ մարզուհի:

## Կենսագրություն
Ծնվել է 1994 թվականի մարտի 29-ին Ավստրիայի Ֆելդբախ քաղաքում: 2012 թվականին ամառային օլիմպիական խաղերում իր թիմակցուհու՝ Եվա-Մարիա Շիմակի հետ մասնակցել է կանանց 470 դասի մրցումներին, զբաղեցրել 20-րդ տեղը: 2024 թվականի ամառային օլիմպիական խաղերում Լուկաս Մյարի թիմակցությամբ մասնակցելով խառը երկյակներով 470 դասի մրցումներին՝ գրավել է առաջին տեղը և արժանացել ոսկե մեդալի:

## Անձնական կյանք
2019-2023 թվականներին Ֆադլաուն հարաբերությունների մեջ էր գերմանացի ֆուտբոլիստուհի Լեա Շյուլլերի հետ:

2024 թվականին Լարայի անվան շուրջ աղմուկ բարձրացավ, երբ նա Ինստագրամում տեղադրեց, ապա կարճ ժամանակ անց ջնջեց մի տեսահոլովակ, որտեղ երևում է, թե ինչպես է օլիմպիական չեմպիոնուհին իր «Պորշե» ավտոմեքենան Հարավային ավտոբանով վարում ենթադրաբար 253 կմ/ժամ արագությամբ:

## Պարգևներ
* Ավստրիայի «Տարվա թիմ»-ի անդամ, 2014 թ.
* Կարինթիայի մարզական մամուլի ակումբը 2014 և 2015 թվականներին Ֆադլաուին հռչակել է «Կարինթիայի տարվա թիմ»-ի անդամ: 
* Ավստրիայի Հանրապետությանը մատուցած ծառայությունների համար արծաթե մեդալ, 2014 թ.
* Ավստրիայի Հանրապետությանը մատուցած ծառայությունների համար պատվո ոսկե շքանշան, 2016 թ.
* «Տարվա լավագույն մարզիկ»,  2024 թ., «Տարվա թիմ»-ի անդամ՝ Լուկաս Մյարի հետ
* ANOC մրցանակ 2024. Փարիզի 2024 թվականի լավագույն խառը թիմի անդամին
* 2024 թվական. Կարինթիայի «Տարվա լավագույն մարզուհի»
* 2025 թվական. Ֆորարլբերգի 2024 թվականի լավագույն մարզիկ՝ «Տարվա թիմ»-ի անդամ՝ Լուկաս Մյարի հետ

## Ծանոթագրություններ

## Գրականություն
* *Segel des Lebens: 10 goldene Regeln, um in Sport und Alltag unschlagbar zu werden*, mit Rudolf Likar, Buchverlag Edition Platin, Wien 2025, ISBN 978-3-903538-12-2.

## Արտաքին հղումներ
* Austrian Sailing Team Lara Vadlau and Jolanta Ogar
* Lara Vadlau in der Datenbank von World Sailing (անգլերեն)

Կատեգորիա:2024 թվականի Ամառային օլիմպիական խաղերի չեմպիոններ
Կատեգորիա:Ավստրիացի առագաստանավորդներ
Կատեգորիա:Օլիմպիական մարզիկներ
Դրամավարկային ինքնիշխանություն

**Դրամավարկային ինքնիշխանություն,** պետության իրավունք՝ իրականացնելու բացառիկ իրավական վերահսկողություն իր արժույթի նկատմամբ՝ լայն իմաստով, հետևյալ լիազորությունների միջոցով.

* Օրինական վճար: Բացառիկ լիազորություն՝ սահմանելու վճարման օրինական միջոցները։

* Թողարկում և շրջանառությունից հանում: Բացառիկ լիազորություն՝ վերահսկելու օրինական վճարամիջոցի թողարկումը և շրջանառությունից հանումը։
Այն հաճախ համարվում է տնտեսական ազգայնականության տեսակ, որը կապում է պաշտպանողական միջոցառումների տարբեր աստիճաններ ազգի դրամավարկային քաղաքականության մեջ՝ հօգուտ իր սեփական շահերի։ Սովորաբար այս գործառույթներն իրականացնելու համար պատասխանատու ֆինանսական կազմակերպությունը ազգային կենտրոնական բանկն է։ Երկրները, որոնք ընդունում են ընդհանուր/միասնական արժույթ (ինչպես եվրոն Եվրոգոտում), զիջում կամ ավելի ճիշտ՝ կիսում են իրենց դրամավարկային ինքնիշխանությունը գերազգային կենտրոնական ֆինանսական կազմակերպության հետ (Եվրոպական Կենտրոնական Բանկ), քանի որ դրամավարկային քաղաքականությունը որոշվում է Եվրոգոտու բոլոր անդամ պետությունների կողմից՝ Եվրոխմբի, Կենտրոնական բանկերի համակարգի և Եվրոհամակարգի միջոցով՝ ԵԿԲ-ի ղեկավարությամբ։ Այնուամենայնիվ, եթե տվյալ արժույթը մի երկրի օրինական վճարամիջոցն է, որն ընդունվում է մեկ այլ երկրի կողմից՝ մասնակի կամ ամբողջությամբ, դա համարվում է տնտեսական էքսպանսիոնիզմի տեսակ։ Նույն կերպ, երբ մի ազգ ընդունում է օտարերկրյա արժույթը որպես միակ շրջանառվող արժույթ, այն կորցնում է իր դրամավարկային ինքնիշխանությունը։ Օրինակ, դոլարիզացված տնտեսությունների դեպքում դրամավարկային ինքնիշխանությունը տուժում է՝ ստիպված լինելով ենթարկվել Ամերիկայի Միացյալ Նահանգների Դաշնային պահուստային համակարգի քաղաքականությանը և պայմաններին։

## Դրամավարկային ինքնիշխանության դրսևորումը
Ներկայումս այնպիսի պետություններ, ինչպիսիք են ԱՄՆ-ը և Ճապոնիան, որոնք ունեն ինքնավար կենտրոնական բանկեր, իրականացնում են դրամավարկային ինքնիշխանություն։ Մյուս կողմից, Եվրոգոտու անդամ Եվրոպական Միության երկրները իրենց դրամավարկային ինքնիշխանության զգալի մասը զիջել են Եվրոպական կենտրոնական բանկին։

## Ծանոթագրություններ

Կատեգորիա:Դրամական բարեփոխումներ
Կատեգորիա:Դրամական միավորներ
Կատեգորիա:Դրամավարկային քաղաքականություն
Կատեգորիա:Ինքնիշխանություն
Կատեգորիա:Միջազգային ֆինանսական հարաբերություններ
Կատեգորիա:Սահմանադրական իրավունք
Կատեգորիա:Տնտեսագիտական տերմիններ
Կատեգորիա:Ֆինանսներ
Ուգանդայի բանկ

**Ուգանդայի Բանկը** () Ուգանդայի կենտրոնական բանկն է: Հիմնադրված 1966 թվականին՝ Խորհրդարանի Օրենքով, բանկը ամբողջությամբ պատկանում է կառավարությանը, բայց կառավարական վարչություն չէ:

## Պատմություն
1979 թվականին և կրկին 1987 թվականին Ուգանդայի Բանկը կարողացել է պահպանել 7 ուգանդական շիլինգի դիմաց 1 ԱՄՆ դոլարի փոխարժեքը (USh&nbsp; to US$1): 1987 թվականից սկսած՝ ԱՄՀ-ն աջակցել է Ուգանդայի Բանկի զարգացմանը և 1997 թվականին ավարտել կենտրոնական բանկի վերագրավման առաջին փուլը:

2011 թվականին Մեքսիկայի Ռիվիերա Մայայում անցկացված AFI Գլոբալ Քաղաքական Ֆորումում Ուգանդայի Բանկը եղել է այն բնօրինակ 17 կարգավորող հաստատություններից մեկը, որոնք Մայա Հռչակագրի ներքո կատարել են ֆինանսական ներառումի հատուկ ազգային պարտավորություններ:

2019 թվականի հունիսին բանկի յոթ տնօրեն ազատվել են գործից իրենց սեփական դրամական թղթադրամներ տպելու մեղադրանքներից հետո:

## Կազմակերպություն
Ուգանդայի Բանկի տնօրենների խորհուրդը բանկի գերագույն քաղաքականություն մշակող մարմինն է: Այն գլխավորում է կառավարիչը կամ, նրա բացակայության դեպքում, փոխկառավարիչը:

Խորհրդի պարտականություններն ու իրավասությունները որոշակիացված են Ուգանդայի Բանկի Օրենքով: Այս Օրենքը խորհրդին պատասխանատվություն է վերապահում բանկի գործերի ընդհանուր կառավարման համար: Խորհուրդը մշակում է քաղաքականություն և ապահովում է, որ բանկից պահանջվող ամեն ինչ օրենքի ներքո, ինչպես նաև բանկի գործունեության շրջանակներում կամ դրան առնչվող մյուս ամեն ինչ իրականացվի:

Ուգանդայի նախագահը նշանակում է թե՛ կառավարիչին, թե՛ փոխկառավարիչին՝ նախարարների խորհրդի խորհրդով, հինգ տարի ժամկետով՝ երկարաձգման հնարավորությամբ: Խորհրդի այլ անդամները (ոչ պակաս քառից և ոչ ավելի քան վեցից) նշանակվում են ֆինանսների նախարարի կողմից երեք տարի ժամկետով՝ երկարաձգման հնարավորությամբ: Գանձապետարանի քարտուղարը խորհրդի պաշտոնական անդամ է:

2019 թվականի հունիսի դրությամբ բանկն ունեցել է 1,066 աշխատակից: Ուգանդայի Բանկը Ֆինանսական Ներառման Դաշինքի անդամ է:

Ուգանդայի Բանկի կառավարիչը 2001-2022 թվականներին եղել է Էմանուել Տումուսիիմե-Մուտեբիլեն (1949–2022):

## Արժույթային կենտրոններ
Կենտրոնական բանկը պահպանում է մասնաճյուղեր և արժույթային կենտրոններ երկրի տարբեր վայրերում, որոնց նպատակն է պահեստավորել, մշակել և վերահսկել արժույթի մատակարարումը կառավարությանը և մասնավոր ֆինանսական հաստատություններին շրջակա քաղաքներում, բնակավայրերում և գյուղերում:

* Արուա մասնաճյուղ - Արուա
* Ֆորտ Պորտալ մասնաճյուղ - Ֆորտ Պորտալ
* Գուլու մասնաճյուղ - Գուլու
* Ջինջա մասնաճյուղ - Ջինջա
* Կաբալե մասնաճյուղ - Կաբալե
* Կամպալա մասնաճյուղ - Կամպալա
* Մասակա մասնաճյուղ - Մասակա
* Մբալե մասնաճյուղ - Մբալե
* Մբարարա մասնաճյուղ - Մբարարա

* Լիրա Արժույթային Ուսուցման Կենտրոն - Լիրա

## Տես նաև
* Կենտրոնական բանկերի ցանկ

## Ծանոթագրություններ

## Արտաքին հղումներ
* Bank of Uganda website
* Uganda Ministry of Finance
* SWFI profile

Կատեգորիա:1966 հիմնադրումներ
Կատեգորիա:1966 հիմնադրված ընկերություններ
Կատեգորիա:1966 հիմնադրված կազմակերպություններ
Կատեգորիա:Աֆրիկայի տնտեսություն
Կատեգորիա:Բանկեր այբբենական կարգով
Կատեգորիա:Կենտրոնական բանկեր
Կատեգորիա:Ուգանդա
Բահրեյնի կենտրոնական բանկ

**Բահրեյնի կենտրոնական բանկ**, գտնվում է Բահրեյնում։ Այն հանրային կորպորատիվ կազմակերպություն է, որը հիմնադրվել է 2006 թվականի սեպտեմբերի 6-ին Բահրեյնի Կենտրոնական բանկի և ֆինանսական հաստատությունների մասին 2006 թվականի օրենքով։ 

2006 թվականի թիվ 64 հրամանագրով՝ «Բահրեյնի կենտրոնական բանկի և ֆինանսական հաստատությունների մասին» օրենքի հրապարակման վերաբերյալ, Բահրեյնի դրամական գործակալության փոխարեն հիմնվել է Բահրեյնի կենտրոնական բանկը։ Բանկը գտնվում է Մանամայի դիվանագիտական ​​​​տարածքում, Բահրեյնում:

Դրա պարտականությունների մեջ են մտնում դրամական քաղաքականության իրականացումը, բանկային ոլորտի վերահսկողությունը և կարգավորումը, կառավարության ֆինանսական գործակալի դերը, Բահրեյնի՝ որպես խոշոր միջազգային ֆինանսական կենտրոնի զարգացման խրախուսումը, ինչպես նաև թագավորության արտարժույթի, կանխիկի և ոսկու պաշարների կառավարումը։

## Պատմություն
Այն հիմնադրվել է 1973 թվականին որպես Բահրեյնի դրամական գործակալություն, Բահրեյնի Միացյալ Թագավորությունից անկախացումից կարճ ժամանակ անց՝ փոխարինելով Բահրեյնի արժութային խորհրդին, որը ստեղծվել էր 1965 թվականին։ Բանկում կա նաև մետաղադրամների և արժույթների թանգարան, որի հավաքածուները թվագրվում են մեր թվարկության 653 թվականից։

Բանկը 2022 թվականի ապրիլի 29-ին հայտարարել է նոր կանոնակարգերի մասին, որոնք պարունակում են կանոններ բաժնետոմսերի վրա հիմնված և ֆինանսավորման վրա հիմնված քրաուդֆանդինգի վերաբերյալ և ներառված են քրաուդֆանդինգի հարթակի օպերատորների մոդուլում (Մոդուլ CFP): Մոդուլ CFP-ն կարելի է գտնել CBB կանոնագրքում (հատոր 5, տեսակ 7)՝ Օժանդակ ծառայություններ մատակարարներ:

Բահրեյնի Կենտրոնական բանկի ներկայիս կառավարիչն է Ռաշիդ Ալ Մարաջը։ 2014 թվականի նոյեմբերին նա որոշել է ավելի զարգացնել թագավորության աճող ապահովագրական ոլորտը։ Նա ընդունել է Կենտրոնական բանկի և ապահովագրական շուկայի համագործակցության անհրաժեշտությունը՝ ապահովագրական ոլորտին աջակցելու համար, նաև շեշտել է ապահովագրական ընկերությունների իրենց սոցիալական պատասխանատվությունը կատարելու պարտավորությունների մասին։ Կենտրոնական բանկի կառավարիչը Բահրեյնի ֆոնդային բորսայի տնօրենների խորհրդի նախագահն է։

## Կառավարիչներ
*Աբդուլահ Հասան Սաիբ, 1979 – 1999 մայիս
*Աբդուլահ բին Խալիֆա ալ Խալիֆա, 1999–2002
*Ահմեդ բին Մուհամեդ Ալ Խալիֆա, 2002 – 2005 հունվար
*Ռաշիդ Մուհամեդ Ալ Մարաջ, 2005 հունվար – 2024 փետրվար
*Խալիդ Հումաիդան, 2024 փետրվար

## Տես նաև

* Բահրեյնի տնտեսություն
* Կենտրոնական բանկերի ցանկ

## Ծանոթագրություններ

## Արտաքին հղումներ
* 

Կատեգորիա:2006 հիմնադրված կազմակերպություններ
Կատեգորիա:Բահրեյնի տնտեսություն
Կատեգորիա:Բանկեր այբբենական կարգով
Կատեգորիա:Կենտրոնական բանկեր
ԱՄՆ (նկար)

**«ԱՄՆ»** (**)'',**'' ամերիկացի նկարիչ Ջոն Հաբերլեի 1889 թվականի տրոմպլյոյ ոճի (խաբկանք) երփնագիր է, որը գտնվում է Ինդիանապոլիսի արվեստի թանգարանում: Նկարում այնքան ռեալիստականորեն է պատկերված թղթադրամներն ու նամականիշները, որ Հաբերլեն մեղադրվել է կտավին իրական փող կպցնելու մեջ։

## Նկարագրություն
«ԱՄՆ» նկարում պատկերված են մաշված ամերիկյան նամականիշեր և թղթադրամներ, մասնավորապես՝  թղթադրամի հակառակ կողմում նախազգուշացում կա գրված, որը վերարտադրելու դեմ զգուշացում է։ Հեգնական շեշտադրմամբ Հաբերլեն նաև նկարել է թերթի մի հատված, որի տեքստը գովաբանում էր իր վաղ շրջանի աշխատանքներից մեկը: Նկարն ստորագրված է վերին աջ անկյունում՝ «Ջ.Հաբերլե» և նկարված է ժպիտիկ։

## Պատմական տեղեկություններ
1886 թվականին մեկ այլ հայտնի ֆոտոռեալիստական նկարիչ Ուիլյամ Հարնեթը, ձերբակալվել կեղծարարության համար: Սա, ըստ երևույթին, ոգեշնչել է Հաբերլեին ստեղծել ամերիկյան արժույթի ճշգրիտ ֆաքսիմիլիաներ, մասնավորապես՝ որպես նկարիչ իր առաջին չորս տարիների ընթացքում՝ 1887-1891 թվականներին։ Հաբերլեն սկզբում փորագրողի կրթություն էր ստացել, ինչը նրան օգնել է պատրաստվել իր հատուկ գեղարվեստական կոչմանը։ Չնայած՝ ԱՄՆ գաղտնի ծառայության նախազգուշացումներին, Հաբերլեն շարունակել է նման պատկերներ ստեղծել իր առանձնահատուկ հեգնական ձևով։ 

Մինչ կառավարական նկատողությունները միայն խրախուսում էին Հաբերլեին ավելի մեծ արտադրողականության հասնել, խաբեության մեղադրանքը նրան զայրացնում էր։ Երբ «ԱՄՆ»-ն առաջին անգամ ցուցադրվել է Չիկագոյի արվեստի ինստիտուտում, մի թերթի քննադատ հայտարարել է, որ նկարիչը, հավանաբար, օգտագործել է իրական փող և նամականիշեր։ Հաբերլեն անմիջապես մեկնեց Չիկագո և, զինված խոշորացույցով, ներկ հեռացնող միջոցով և արվեստի մասնագետների հետ, ապացուցել, որ կտավը ծածկված էր միայն յուղաներկով։

## Ցուցադրության պատմություն
Նյու Յորքի մի սրահում աշխատանքները ցուցադրելուց հետո Հարնեթին հանդիպել են ԱՄՆ Գաղտնի ծառայության աշխատակիցները, ինչից հետո նա  հրաժարվել է արժույթի թեմատիկայով նկարչությունից։ Սակայն Հաբերլեն «ԱՄՆ»-ն վաճառել է Դետրոյթում գտնվող Չերչիլի սրահի մենեջեր Մարվին Պրեստոնին, որտեղ այն անարգել կախված էր։ Այդ միջավայրը բնորոշ էր տրոմպլյոյ ոճի նկարների համար, որոնք հակված էին ունենալ տղամարդկային թեմաներ, ինչպիսիք են փողը և որսորդական գավաթները, և տեղակայված էին տղամարդկային վայրերում, ինչպիսիք են բարերը։ Մենեջերի թոռը, նույնպես Մարվին Պրեստոն, նկարը նվիրաբերել է Նյու Ջերսի նահանգի Փլեյնֆիլդ քաղաքի Սալի Թըրներ պատկերասրահին։

## Ձեռքբերում
«USA»-ն նվեր էր Փոլ և Ռութ Բուչանանները Ինդիանապոլիսից նվիրել են նկարը 2002 թվականին, և այն այժմ ցուցադրվում է Փեյն Թըրնի շրջադարձային ամերիկյան արվեստի պատկերասրահում և կրում է 2002.225 ձեռքբերման համարը։

## Ծանոթագրություններ

Կատեգորիա:1889 նկարներ
Կատեգորիա:Ինդիանապոլիսի գեղարվեստի թանգարանի նկարներ
Կատեգորիա:Տեսողական պատրանքներ
Լյուքսեմբուրգի կենտրոնական բանկ

մինի|'''Լյուքսեմբուրգի կենտրոնական բանկ'''
մինի|'''Լյուքսեմբուրգի կենտրոնական բանկի մուտքը'''
**Լյուքսեմբուրգի կենտրոնական բանկ**, Լյուքսեմբուրգի բանկ։   Եվրոհամակարգի անդամ բանկ լինելու նպատակով հիմնադրվել է 1998 թվականին՝ փոխարինելով Լյուքսեմբուրգի արժութային ինստիտուտին:

## Նախկին ղեկավարներ
*Պիեռ Յաանս (Լյուքսեմբուրգի կենտրոնական բանկի գործադիր տնօրենն է եղել 1983-1998 թվականներին),
*Ռայմոնդ Կիրշ (Լյուքսեմբուրգի կենտրոնական բանկի  նախագահն է եղել 1985-1998 թվականներին)։

## Վերահսկիչ ղեկավարներ
*Իվ Մերշ (1998-2013 թվականներին),
*Գաստոն Ռայնեշ (2013 թվականից թվականներին)։

## Տես նաև
* Լյուքսեմբուրգի տնտեսություն,
* Կենտրոնական բանկերի ցանկ

## Ծանոթագրություններ

*

## Արտաքին հղումներ
* Official site of Banque centrale du Luxembourg
*European Central Bank

Կատեգորիա:Լյուքսեմբուրգի տնտեսություն
Կատեգորիա:Կենտրոնական բանկեր
Դրամական բարեփոխումների միջազգային շարժում

մինի
**Դրամական բարեփոխումների միջազգային շարժում,**  դրամական բարեփոխումներով զբաղվող  համաշխարհային  կազմակերպություն է, որին անդամակցում են 27 երկրների կազմակերպություններ։ Դրամական բարեփոխումների միջազգային շարժումը հիմնադրվել է 2013 թվականին բրիտանական «Դրական փող» կազմակերպության նախաձեռնությամբ։ Դրամական բարեփոխումների միջազգային շարժում կազմակերպության քաղաքական նպատակն է բանկային վարկավորման միջոցով փողի ստեղծումը փոխարինել այնպիսի համակարգով, որը փող է ստեղծում առանց պարտքերի։ Դրամական բարեփոխումների միջազգային շարժման հետ կապված կազմակերպությունները մշակել են ինքնիշխան դրամավարկային բարեփոխումների տարբեր տարբերակներ, որոնցից մի քանիսը հատուկ են եղել երկրի համար։  Դրամական բարեփոխումների միջազգային շարժումը համագործակցում է տարբեր երկրների հետ՝ խթանելու կայուն տնտեսություն առանց բանկերի։

## Տես նաեւ
* Կասանդրա նախագիծ

## Ծանոթագրություններ

## Արտաքին հղումներ
* 

Կատեգորիա:ԱՄՆ-ի կազմակերպություններ
Կատեգորիա:Դրամական բարեփոխումներ
Մանիգամի

[աջից|մինի|250x250փքս| Այս [Փղեր|փիղը թղթադրամով պատրաստված օրիգամիի օրինակ է]]
**Մանիգամի** (հայտնի է նաև որպես **մանի-գամի**), թղթադրամները, օրինակ, հնդկական ռուփին կամ ԱՄՆ դոլարը, արվեստի գործերի վերածելը: Բառը ստեղծվել է money *փող* և *[[օրիգամի]]* բառերի համադրությամբ:

Այս հայեցակարգը տարածվել է այնպիսի անհատների կողմից, ինչպիսին է ճապոնացի փոփ արտ ստեղծագործող Յոսուկե Հասեգավան, որի աշխատանքները ներկայացվել են Տադու արվեստի պատկերասրահում կազմակերպված ցուցահանդեսում, և դրա ստեղծումը կարող է ծառայել որպես մշակութային մեկնաբանություն այն արժեքի վերաբերյալ, որը մատերիալիստական հասարակությունները տալիս են փողին։ Օրինակ՝ Հասեգավայի մի ստեղծագործությունում պատկերված է Չինաստանի առաջնորդ Մաո Ծեդոնի գլուխը՝ կովբոյական գլխարկով, կրկնակի պատկերով, որի հիմքում Էնդի Ուորհոլի Էլվիս Փրեսլիի հայտնի նկարն է։

Արվեստի այս տեսակի անվանումը հղում է ավանդական օրիգամիին, որը հարթ նյութերը, սովորաբար թուղթը, ծալելով տարբեր առարկաների նմանվող պատկերների վերածելու ճապոնական արվեստ է։ Մանիգամիի այլ օրինակներից են թղթադրամները ծալելով հագուստի մասերի վերածելը, օրինակ՝ դոլարային թղթադրամները վերածվում են թիթեռնիկ փողկապների։

## Տես նաև
* Մանրանկարներ
* Փոփ արտ
* Օրիգամի

## Ծանոթագրություններ

Կատեգորիա:Թղթադրամներ
Կատեգորիա:Հանգիստ
Կատեգորիա:Քաղաքական արվեստ
Կատեգորիա:Օրիգամի
Եվրոպական դրամավարկային ինստիտուտ

**Եվրոպական դրամավարկային ինստիտուտ** (  ), Եվրոպական կենտրոնական բանկի (ԵԿԲ) նախորդը, որը գործել է 1994-1998 թվականներին։

## Պատմություն
Եվրոպական դրամավարկային ինստիտուտը (EMI) ստեղծվել է 1994 թվականի հունվարի 1-ին՝ դրամավարկային միության ստեղծման երկրորդ փուլը վերահսկելու համար։ Եվրոպական դրամավարկային ինստիտուտը(EMI) փոխարինել է նախկինում գործող Եվրոպական դրամավարկային համագործակցության հիմնադրամին (EMCF):  դրամավարկային ինստիտուտը (EMI) առաջին անգամ հանդիպում է կատարել հունվարի 12-ին՝ իր առաջին նախագահ Ալեքսանդր Լամֆալուսիի ղեկավարությամբ։  1997 թվականի հուլիսի 1-ին Լամֆալուսիին փոխարինեց Վիմ Դյուզենբերգը, որը հետագայում դարձավ ԵԿԲ-ի նախագահը ։ Ինստիտուտը լուծարվեց 1998 թվականի հունիսի 1-ին՝ ԵԿԲ-ի և Եվրոպական կենտրոնական բանկերի համակարգի (ԵԿԲ) ստեղծմամբ, որը ստանձնեց դրա ընդլայնված պարտականությունները՝ եվրոյի ներդրմանը նախապատրաստվելու համար։

## Դեր
Եվրոպական դրամավարկային համակարգը Եվրոպական Միության տնտեսական և դրամավարկային միության երկրորդ փուլի հիմնական դրամավարկային հաստատությունն էր։ Եվրոպական միությունը խրախուսել է Եվրոպական միության (ԵՄ) անդամ պետությունների ազգային բանկերի միջև համագործակցությունը և դրել եվրոյի հիմքը։ Այն ուներ 250-ից պակաս աշխատակից, որոնց մեծ մասը գործուղվել էր ազգային կենտրոնական բանկերից, և գտնվում էր Ֆրանկֆուրտում ( Գերմանիա ) գտնվող Եվրոթաուերում, որտեղ այժմ գտնվում է ԵԿԲ-ն։

## Տես նաև
* Դելորի կոմիտե
* Եվրոյի պատմություն

## Ծանոթագրություններ

Կատեգորիա:1994 հիմնադրումներ
Կատեգորիա:1994 հիմնադրված կազմակերպություններ
Կատեգորիա:1998 կազմալուծումներ
Կատեգորիա:Եվրո
Կատեգորիա:Եվրոպական միության ինստիտուտներ
Կատեգորիա:Եվրոպական միության պատմություն
Կատեգորիա:Եվրոպական միության տնտեսություն
Կատեգորիա:Եվրոպական միություն
Կատեգորիա:Եվրոպայի միջազգային կազմակերպություններ
Կատեգորիա:Եվրոպայի տնտեսություն
Կատեգորիա:Կենտրոնական բանկեր
Կատեգորիա:Միջազգային տնտեսական կազմակերպություններ
Կատեգորիա:Միջազգային ֆինանսական կազմակերպություններ
Հայուհիները (գիրք)

**«Հայուհիները»** (, ), էսսե-վիպակ, որը գրել է էստոնացի գրող, բանաստեղծ Կալլե Կասպերը։ Գիրքը լույս է տեսել 2025 թվականին «Հայաստան» հրատարակչության կողմից։ Գիրքը գրվել է հեղինակի հայ կնոջ՝ գրող, բանաստեղծ և թարգմանիչ Գոհար Մարկոսյան-Կասպերի ներշնչմամբ և նվիրված է հայ կանանց կերպարին՝ որպե պատմամշակութային, հոգևոր և բարոյական երևույթ։ Գիրքը հրատարակվել է միաժամանակ հայերեն, անգլերեն և իտալերեն լեզուներով։ Գրքի թարգամանության շնորհանդեսը տեղի է ունեցել Հայաստանի ազգային գրադարանում, 2025 թվականի մայիսի 27-ին։ Գրքի հայերեն թարգմանության հեղինակն է՝ Կարինե Խոդիկյանը, անգլերեն թարգմանությանը՝ Արծվի Բախչինյանը, իսկ իտալերենինը՝ Ստեֆանո Բերտոլետտին։

## Բովանդակություն
«Հայուհիները» վիպակ-էսսեն անդրադառնում է հայ կանանց կերպարներին, նրանց պատմություններին և մշակութային ժառանգությանը։ Գիրքը ներկայացնում է հայ կնոջ բազմաշերտ բնութագիրը՝ սկսած ավանդական մայրական կերպարից մինչև ստեղծագործող, արհեստավարժ, կրթված և ազգային ինքնագիտակցությամբ առաջնորդվող հայուհին։ Գիրքը, թեպետ գեղարվեստական է և տեղ-տեղ էսսեիստիկ, սակայն ունի շատ անձնական երանգներ։ Կալլե Կասպերը խոսում է ոչ միայն առանձին կերպարների կամ պատմական կերպով ընկալվող հայուհու մասին, այլ այն հոգևոր ու էթիկական որակների մասին, որոնք ինքն է տեսել՝ ապրելով հայ կնոջ՝ գրող, բանաստեղծ և արձակագիր Գոհար Մարկոսյան-Կասպերի կողքին։ Կասպերը, լինելով ոչ հայազգի, սակայն երկար տարիներ ապրելով հայ կնոջ հետ և սերտ առնչվելով հայ մշակույթին, ստեղծել է հայ կանանց հավաքական կերպար՝ գրական հուզականությամբ և փիլիսոփայական խորությամբ։

Գիրքը կարող է հետաքրքրել նրանց, ովքեր հետաքրքրված են հայկական մշակույթով, կանանց մասին պատմություններով և ժամանակակից էստոնական գրականությամբ։

## Ծանոթագրություններ

Կատեգորիա:Հայերեն գրքեր
Կատեգորիա:Գրքեր Հայաստանի պատմության մասին
Կատեգորիա:2025 գրքեր
Սեպպո Հոնկապոհյա

**Սեպպո Միկկո Սակարի Հոնկապոհյա** (Ծնվել է  ), տնտեսագետ։ Ֆինլանդիայի բանկի խորհրդի անդամ, և Քեմբրիջի միջազգային համալսարանի  մակրոտնտեսագիտության նախկին պրոֆեսոր է։

## Կարիերա
Ուելսի Ատլանտյան Միացյալ համաշխարհային քոլեջում միջազգային բակալավրի կոչում ստանալուց հետո Սեպպո Միկկո Սակարի Հոնկապոհյան ընդունվեց Հելսինկիի համալսարան։

1975-1987 թվականներին Սեպպո Միկկո Սակարի Հոնկապոհյան եղել է Յուրիեր Յանսոնի հիմնադրամի գիտական ղեկավարը։  Այնուհետև մինչև 1991 թվականը Սեպպո Միկկո Սակարի Հոնկապոհյան տնտեսագիտության պրոֆեսոր էր Տուրկուի տնտեսագիտության և բիզնեսի կառավարման դպրոցում: 1992թվականին Սեպպո Միկկո Սակարի Հոնկապոհյան աշխատանքի է անցել Հելսինկիի համալսարանում՝ որպես տնտեսագիտության պրոֆեսոր: Բացի այդ, 2000-2004 թվականներին Սեպպո Միկկո Սակարի Հոնկապոհյան Ֆինլանդիայի ակադեմիայի ակադեմիական պրոֆեսոր էր։ 2004-2007 թվականներին Սեպպո Միկկո Սակարի Հոնկապոհյան եղել է միջազգային մակրոտնտեսագիտության պրոֆեսոր և Քեմբրիջի համալսարանի Քլեր քոլեջի գիտաշխատող:  Սեպպո Միկկո Սակարի Հոնկապոհյան ուսումնասիրեց ուսուցման և սպասումների մոդելավորումը, սահմանափակ ռացիոնալությունը և դրանց ազդեցությունը դրամավարկային և հարկաբյուջետային քաղաքականության վրա։

2008 թվականի հունվարի 1-ից Սեպպո Հոնկապոհյան հանդիսանում է Ֆինլանդիայի Կենտրոնական բանկի խորհրդի անդամ և պատասխանատու է Ֆինլանդիայի բանկի հետազոտությունների, տեղեկատվական տեխնոլոգիաների և սեփական ներդրումների համար։

## Կոչումներ
* Եվրոպական ակադեմիայի անդամ (1990 թվականից),
* Ֆինլանդիայի գիտությունների և գրականության ակադեմիայի անդամ (1991 թվականից) և հասարակական գիտությունների խմբի նախագահ (1997-2002),
* Էկոնոմետրիկ ընկերության անդամ (1999 թվականից),
* Եվրոպական տնտեսական ասոցիացիայի անդամ (2004 թվականից),
* Հելսինկիի տնտեսագիտության և բիզնեսի կառավարման դպրոցի Յակկո Հոնկոյի մեդալ, 1998 թվական,
* Գիտությունների դոկտոր, տնտեսագիտության և բիզնեսի կառավարման մագիստրոս, Տուրկու տնտեսագիտության դպրոց (2010 թվական)։

## Հրապարակումներ
* Ֆինլանդիայի Կենտրոնական բանկի հրապարակումների ցանկ
* Սեպպո Հոնկապոհյա (2009 թվական), Վերադարձ դեպի տնտեսական բարգավաճում.Ֆինլանդիայի ճանապարհը Ճգնաժամից դեպի արագ աճ  (գերմաներեն), Քեմբրիջ, Մասաչուսեթս. Մասաչուսեթսի տեխնոլոգիական ինստիտուտի հրատարակչություն,  978-0-262-01269-0,
* Սեպպո հոնկա բոթոմ (1989 թվական), Տեղեկատվություն և խթաններ կազմակերպություններ (գերմաներեն),  0-631-16424-3,
* Քենեթ Ջոզեֆ Էրրոու,Սեպպո Փայնի Բազա, Հիլմա Գաբրիելլա Յանսոն (1985 թվական), Տնտեսագիտության սահմանները (գերմաներեն), Օքսֆորդ, Մեծ Բրիտանիա. Բ. Բլեքվել,  0-631-13408-5,
* Ֆին Ռ․  Ֆերսունդ, Սեպպո Հոնկապոհյա (1985 թվական), Հարկման սահմանները և խնդիրները (գերմաներեն), Նյու Յորք.  0-312-48684-7։

## Ծանոթագրություններ

## Արտաքին հղումներ
* Who's Who 2004
 
Կատեգորիա:Քեմբրիջի համալսարանի շրջանավարտներ
Կատեգորիա:Ֆինն տնտեսագետներ
Շաքիր Ջալալի

**Շաքիր Ջալալի**, Աֆղանստանի բանկի կառավարչի պաշտոնակատարն էր 2021 թվականի հոկտեմբերից մինչև 2023 թվականի մարտ ընկած ժամանակահատվածում։

## Ծանոթագրություններ
Լարա Վոլֆ

**Լարա Վոլֆ** (. ), ավստրիացի դահուկապարուհի, աշխարհի 2025 թվականի առաջնության փոխչեմպիոնուհի, 2018 և 2022 թվականների ձմեռային օլիմպիական խաղերի մասնակից, աշխարհի գավաթի խաղարկության մրցափուլերի մրցանակակիր:

## Կարիերա
2014-2015 մրցաշրջանում մասնակցելով Եվրոպայի գավաթի խաղարկությանը՝ Լարան Շտուբայում կայացած մրցափուլում իններորդ տեղը գրավեց սլոուփսթայլի մրցումներում: Այդ մրցաշրջանի ընթացքում նա հինգ անգամ պոդիում բարձրացավ: Ընդ որում՝ երկու անգամ ճանաչվեց սլոուփսթայլի մրցումների հաղթող:

Վոլֆը հանդես եկավ 2018 թվականին հարավկորեական Փհենչհանում անցկացված ձմեռային օլիմպիական խաղերում և սլոուփսթայլի մրցումների վերջնական արդյունքով զբաղեցրեց 16-րդ տեղը:

Հաջորդ՝ 2022 թվականի պեկինյան օլիմպիադայում նա որոշ չափով բարելավեց իր ցուցանիշները. բիգ էյրի մրցումներում գրավեց 21-րդ, սլոուփսթայլի մրցումներում՝ 14-րդ տեղը:

Դահուկապարի 2025 թվականի աշխարհի առաջնությունում նրան հաջողվեց սլոուփսթայլի մրցումներում գրավել մրցանակային երկրորդ տեղը և արժանանալ արծաթե մեդալի:

### Ձմեռային օլիմպիական խաղեր

### Աշխարհի առաջնություններ

## Ծանոթագրություններ

## Արտաքին հղումներ
* Պրոֆիլը FIS-ի կայքէջում 
* Պրոֆիլը Ski Austria-ի կայքէջում 

Կատեգորիա:Աշխարհի առաջնությունների մեդալակիրներ
Կատեգորիա:Դահուկորդուհիներ
Կատեգորիա:Մարզուհիներ
Կատեգորիա:Օլիմպիական մարզիկներ
Sports Car (երգ)

**«Sports Car»**, կանադացի երգչուհի Թեյթ ՄաքՌեյի երգը, որը թողարկվել է 2025 թվականի հունվարի 24-ին RCA Records լեյբլում որպես նրա թողարկման պատրաստվող երրորդ «*[[So Close to What]]*» ստուդիական ալբոմի երրորդ սինգլ։  Երգը գրվել է ՄաքՌեյի կողմից՝ Ջուլիա Մայքլզի, Grant Boutin-ի և OneRepublic խմբի վոկալիստ Ռայան Թեդերի հետ համատեղ, իսկ որպես պրոդյուսեր հանդես են եկել վերջին երկուսը։

## Նախապատմություն
ՄաքՌեյը հայտարարել է իր «*[[So Close to What]]*» երրորդ ստուդիական ալբոմի թողարկման մասին 2024 թվականի նոյեմբերի 14-ին։  Ալբոմի վաղ տարբերակը, ներառյալ «Sports Car» երգի դեմո տարբերակը, ի վերջո արտահոսել է 2025 թվականի հունվարի 16-ին։  ՄաքՌեյը հունվարի 20-ին հայտարարել է «Sports Car» երգը՝ որպես երրորդ սինգլ և կիսվել է տեսահոլովակի թիզերով՝ այն անվանելով «մոռացվածի» մի մասը։

Հարցազրույցում ՄաքՌեյը բացահայտել է, որ «Sports Car»-ը «այնքան զվարճալի երգ էր գրելու համար»՝ նպատակ ունենալով փոխանցել «սիրո ադրենալինը և այդ ամենի հուզմունքը»: Նա օգտագործել է «սպորտային մեքենան» որպես սիրո զգացողության փոխաբերություն և պատմել է, որ կրկներգում նրանք հղում են կատարում ամերիկյան Ying Yang Twins հիփ-հոփ դուետին։

## Երաժշտական տեսահոլովակ
Երաժշտական տեսահոլովակը թողարկվել է սինգլի հետ միասին 2025 թվականի հունվարի 24-ին, իսկ ռեժիսորն է Բարդիա Զեյնալին Vogue-ից։  Դրանում երգչուհին կեցվածք է ընդունում հայելու առաջ՝ հագնելով տասներկու հանդերձանք՝ «սիրահարված աղջկանից» վերածվելով «փոփ աստղի»։  Հանդերձանքները ներառում են տարբեր ոճեր, այդ թվում՝ «արխիվային իրեր» և «ակտուալ պատրաստի հագուստներ»։  Տեսահոլովակում ստվերային կերպարն ակտիվացնում է «1970-ականների փիփ շոուն», երբ ՄաքՌեյը մտնում է ցուցադրական տաղավար և պարում «գայթակղիչ պար»՝ հանդերձանքների բազմաթիվ փոփոխություններով։ Երգչուհին պատմել է, որ Ռոբերտո Կավալլիի ստեղծած հեպարդի պրինտով կորսետը ամբողջ հավաքածուի մեջ եղել է իր սիրելի հանդերձանքը։

## Հիթ-շքերթներ

### Շաբաթական հիթ-շքերթներ

### Ամսական հիթ-շքերթներ

## Հավաստագրումներ

## Թողարկման պատմություն

## Ծանոթագրություններ

## Արտաքին հղումներ
*  (Live)
Ալեքսանդր Լամֆալուսի

**Ալեքսանդր, բարոն Լամֆալուսի** () հունգարացի ծնունդով բելգիացի տնտեսագետ, որը 1994-1997 թվականներին զբաղեցրել է Եվրոպական արժութային ինստիտուտի (EMI) նախագահի պաշտոնը, որը նախորդել է Եվրոպական կենտրոնական բանկին (ԵԿԲ)։

## Կենսագրություն
Նա ծնվել է Հունգարիայի Կապուվար քաղաքում, իսկ Լամֆալուսիի պապը ծնվել է Տոպոլյայում, ներկայիս Սլովակիայի տարածքում։ Լամֆալուսին լքել է իր հայրենի երկիրը 1949 թվականին։ Նա սովորել է Լյուվենի կաթոլիկ համալսարանում և Օքսֆորդի Նաֆիլդ քոլեջում, որտեղ ստացել է տնտեսագիտության դոկտորի կոչում։ Ավելի ուշ նա դասավանդել է Լյուվենի (UCLouvain) և Եյլի համալսարանում։ 1955-1975 թվականներին աշխատել է Բրյուսելի բանկում։

1963 թվականին նա Եվրոպական դրամի և ֆինանսական ֆորումի (SUERF) հիմնադիրներից մեկն է եղել՝ միություն, որը ի սկզբանե ստեղծվել էր որպես խումբ՝ գիտնականների շրջանում ֆինանսական հետազոտությունները խթանելու համար, և նաև եղել է Միության առաջին պատվավոր գանձապահը։ Եվրոպական դրամական և ֆինանսական հարցերում իր ներդրման համար նա դարձել է SUERF-ի պատվավոր անդամ Փարիզի Ֆրանսիայի Բանկում կայացած ասոցիացիայի 40-ամյակին նվիրված հանդիպման ժամանակ։

1976 թվականից նա Բազելի Միջազգային հաշվարկների բանկի տնտեսական խորհրդատու է եղել, իսկ 1981-1985 թվականներին զբաղեցրել է գլխավոր կառավարչի օգնականի պաշտոնը։ Այնուհետև նա բանկի գլխավոր տնօրենն էր, որի պաշտոնում մնացել է մինչև 1993 թվականը։

1994-1997 թվականներին Ֆրանկֆուրտում Եվրոպական արժութային ինստիտուտի հիմնադիր նախագահն է եղել, որը նախորդել է Եվրոպական կենտրոնական բանկին։

2000-2001 թվականներին նախագահել է Եվրոպական արժեթղթերի շուկաների կարգավորման հարցերով իմաստունների կոմիտեն, որի առաջարկները Եվրոպական Միության խորհուրդն ընդունել է 2001 թվականի մարտին։ Որպես կոմիտեի նախագահ՝ նա վերահսկել է «Լամֆալուսիի գործընթացի» ստեղծումը, որը ֆինանսական ծառայությունների ոլորտի կարգավորման մշակման մոտեցում է, որն առավել հայտնի է MiFID-ում՝ Ֆինանսական գործիքների հրահանգների շուկաներում։ 2013 թվականին նա պարգևատրվել է Հունգարիայի բարձրագույն պարգևով՝ Սուրբ Ստեփանոսի հունգարական շքանշանով։ Մահացել է 2015 թվականի մայիսի 9-ին Բելգիայի Օտինյե քաղաքում:

## Տես նաև
* Դելորի կոմիտե

## Ծանոթագրություններ

## Արտաքին հղումներ
*

|-

Կատեգորիա:Բելգիացի տնտեսագետներ
Ֆիլիպոս Սաչինիդիս

**Ֆիլիպոս Սաչինիդիս** (;), «Փոփոխությունների շարժում» կուսակցության հույն քաղաքական գործիչ։ Ֆիլիպոս Սաչինիդիսը Հունաստանի խորհրդարանի անդամ է ընտրվել «Համահունական սոցիալիստական շարժում» (ՊԱՍՈԿ) կուսակցությունից 2007-2014 թվականներին։ 2012 թվականին նա կարճ ժամանակով զբաղեցրել է ֆինանսների նախարարի պաշտոնը Լուկաս Պապադեմոսի կոալիցիոն կաբինետում։

## Վաղ կյանք և կրթություն
Ֆիլիպոս Սաչինիդիսը ծնվել է Կանադայում 1963 թվականին՝ հույն ծնողների ընտանիքում, և մեծացել է Հունաստանի Լարիսայում: Նա տնտեսագիտություն է սովորել Պիրեյոսի համալսարանում և ստացել տնտեսագիտության մագիստրոսի կոչում Նյու Յորքի քաղաքային քոլեջում: 1994 թվականին նա ստացել է դոկտորի աստիճան Մեծ Բրիտանիայի Մանչեստրի համալսարանում։

## Կարիերա
Ֆիլիպոս Սաչինիդիսը Հունաստանի Ազգային բանկի տնտեսագետ է։ 2000-ից 2004 թվականներին նա աշխատել է որպես Հունաստանի վարչապետ Կոստաս Սիմիտիսի տնտեսական խորհրդական։

2007 թվականին նա ընտրվել է Լարիսայի խորհրդարանի անդամ ՊԱՍՈԿ կուսակցությունից։ Նա վերընտրվել է 2009 թվականին և երկու անգամ՝ 2012 թվականին։

2009 թվականին, ՊԱՍՈԿ-ի համազգային ընտրություններում հաղթանակից հետո, Ֆիլիպոս Սաչինիդիսը նշանակվել է ֆինանսների փոխնախարար Ջորջ Պապակոնստանտունի օրոք։

2011 թվականի հունիսի 17-ին՝ Էվանգելոս Վենիզելոսի օրոք նա դարձել է ֆինանսների փոխնախարար։

Երբ Վենիզելոսը հրաժարական է տվել 2012 թվականի մարտի 21-ին, Սաչինիդիսը ստանձնել է ֆինանսների նախարարի պաշտոնը վարչապետ Լուկաս Պապադեմոսի օրոք՝ պաշտոնավարելով մինչև 2012 թվականի մայիսի 17-ը։

2015 թվականի հունվարի 3-ին Ֆիլիպոս Սաչինիդիսը նախկին վարչապետ Գեորգիոս Պապանդրեուի հետ միասին լքել է ՊԱՍՈԿ-ը՝ նոր կուսակցություն՝ «Դեմոկրատ սոցիալիստների շարժում» հիմնադրելու համար։ Սաչինիդիսը և Գեորգիոս Պետալոտիսը նշանակվել են կուսակցության լրատվամիջոցների ներկայացուցիչներ։

Ֆիլիպոս Սաչինիդիսը եղել է «Փոփոխությունների շարժում» կուսակցության անդամ 2018 թվականին դրա հիմնադրումից ի վեր։ Մինչ այդ նա անդամակցել է ՊԱՍՈԿ-ին, իսկ ավելի ուշ՝ «Դեմոկրատ սոցիալիստների շարժմանը»։

## Անձնական կյանք
Ֆիլիպոս Սաչինիդիսն ամուսնացած է Ռանիա Կարագեորգուի հետ, և նրանք ունեն որդի՝ Դիմիտրիս անունով։

## Ծանոթագրություններ

## Արտաքին հղումներ
* Personal profile on the website of the Hellenic Parliament

Կատեգորիա:21-րդ դարի տնտեսագետներ
Կատեգորիա:21-րդ դարի քաղաքական գործիչներ
Կատեգորիա:Հույն տնտեսագետներ
Կատեգորիա:Հունաստանի քաղաքական գործիչներ
Կատեգորիա:Հունաստանի ֆինանսների նախարարներ
Քուվեյթի կենտրոնական բանկ

**Քուվեյթի կենտրոնական բանկ** () Քուվեյթի կենտրոնական բանկն է: Այն պետության անունից առաջարկում է խիստ արժութային համակարգ։ Բանկը կարգավորում է Քուվեյթի ֆոնդային շուկան Քուվեյթի ֆոնդային բորսայի, Առևտրի և արդյունաբերության նախարարության և Ֆինանսների նախարարության հետ միասին։

## Ակնարկ
Այն հիմնադրվել է 1968 թվականի հունիսի 30-ին՝ հաջորդելով 1961 թվականին ստեղծված Քուվեյթի արժութային խորհրդին։ Բանկը 2003 թվականին գործարկել է Ֆինանսական հետախուզության բաժինը։

Սալեմ Աբդուլազիզ Ալ Սաբահը բանկի կառավարիչն է եղել ավելի քան քառորդ դար, մինչև 2012 թվականի փետրվարը, երբ հրաժարական է տվել պետության ծախսերի քաղաքականությունը քննադատելուց հետո։ Դոկտոր Մոհամմադ Ալ Հաշելը հաջորդել է Սաբահին կառավարչի պաշտոնում 2012 թվականի ապրիլին, իսկ Յուսեֆ Ալ Օբեյդին՝ կառավարչի տեղեկալի պաշտոնում՝ 2012 թվականի մայիսին։

## Կառավարիչներ
Քուվեյթի Կենտրոնական բանկի կառավարիչներ։
*Համզա Ա. Հուսեյն (1973 թվական սեպտեմբերի 12 - 1983 թվական սեպտեմբերի 11)
*Աբդուլվահաբ Ալ-Թամմար (1983 թվական նոյեմբերի 1 - 1986 թվական սեպտեմբերի 30)
*Սալեմ Աբդուլազիզ Ալ Սաբահ (1986 թվական հոկտեմբերի 1 –  2012 թվական փետրվար 11, հրաժարական է տվել)
*Մոհամմադ Ալ-Հաշել (2012 թվական ապրիլի 1 – 2022 թվական մարտի 31)
*Բազել Ահմադ Ալ-Հարուն (2022 թվական ապրիլի 1 - մինչ օրս)

## Տես նաև
* Կենտրոնական բանկերի ցանկ

## Ծանոթագրություններ

## Արտաքին հղումներ
* 

Կատեգորիա:1969 հիմնադրումներ Ասիայում
Կատեգորիա:1969 հիմնադրումներ Քուվեյթում
Կատեգորիա:Բանկեր այբբենական կարգով
Կատեգորիա:Կենտրոնական բանկեր
Կատեգորիա:Պետական մարմիններ
Կատեգորիա:Քուվեյթ
Մոյմիր Հեմպլ

**Մոյմիր Հեմպլ** (), չեխ տնտեսագետ և գրող։ 2022 թվականից Մոյմիր Հեմպլը եղել է Չեխիայի ֆինանսական խորհրդի նախագահը։  2019-2021 թվականներին, Մոյմիր Հեմպլը աշխատել է Չեխիայի  ֆինանսական հատվածի ծառայությունների պատասխանատու տնօրեն: 2006-2018 թվականներիմ եղել է Չեխիայի «ժովրդական փոստային ռադա» ազգային բանկի վարչության անդամ: 2008 թվականից Մոյմիր Հեմպլը զբաղեցրել է Չեխիայի «ժովրդական փոստային ռադա» ազգային բանկի փոխնախագահի պաշտոնը։  Մոյմիր Հեմպլը  եղել է նաև Պրահայի  տնտեսական կրթության ինստիտուտի համահիմնադիր և խորհրդի անդամ։

## Կարիերա
Մոյմիր Հեմպլը Շկոդա ավտոմոբիլային համալսարանի «Շկոդա» գիտական խորհրդի անդամ  և  Համալսարանի գիտական խորհուրդների անդամ է ինչպես նաև Չեխիայի  «Քսաներորդ դար» պատմական թերթի խմբագրական խորհրդի անդամ է։  Մոյմիր Հեմպլը դասախոսություններ է կարդում Չեխիայի և արտասահմանյան համալսարաններում, ներառյալ Օքսֆորդի համալսարանը։ Մոյմիր Հեմպլը  չեխերեն հրատարակել է երեք հայտնի կրթական գրքեր։

## Հակասություններ
Մոյմիր Հեմպլը էլեկտրոնային փող օգտագործելու կողմնակից էր, որը նա ուղղակի անվանում է սպառման աջակցություն։ Գնանկմամբ ուղեկցվող խորը անկման պայմաններում  Մոյմիր Հեմպլը պնդում է, որ կենտրոնական բանկերը պետք է ստեղծեն նոր փողեր և այն ուղարկեն տնային տնտեսություններին՝ օգտագործելով կենտրոնական բանկի թվային արժույթը։  Ըստ Հեմփլի, նման քաղաքականությունը թույլ կտա շրջանցել դրամավարկային փոխանցման բարդ մեխանիզմը, որը բնորոշ է քանակական մեղմացման օգտագործմանը և ուղղակիորեն աջակցել համախառն պահանջարկին։ Մոյմիր Հեմպլի առաջարկները հավանության են արժանացել, օրինակ՝ Էրիկ Լոներգանի կողմից։ Սակայն քննադատները պնդում են, որ էլեկտրոնային փողեր օգտագործելը կարող է հանգեցնել կտրուկ աճի, գնաճի։

Մոյմիր Հեմպլը  դեմ է նաև Չեխիայում եվրոյի ներդրմանը։ Մոյմիր Հեմպլը  ելույթ ունեցավ Եվրոպական խորհրդարանում եվրոգոտու հնարավոր փլուզման վերաբերյալ։  Իր ելույթներում Մոյմիր Հեմպլը  հաճախ զարմանում է  սովորական փողի լիարժեք այլընտրանք դառնալու՝ արտարժույթի գաղտնի ներուժի մասին և պաշտպանում է ավանդական առաձգական դրամական համակարգը։

2010 թվականին նա հրապարակային վեճ ունեցավ արժույթի միջազգային հիմնադրամի հետ, որը պայմանավորված էր ավստրիական  թերթում իր հայտարարությամբ, որ արժույթի միջազգային հիմնադրամն իր հաղորդագրություններով իրականում սրել է 2007-2008 թվականների ֆինանսական ճգնաժամի հետևանքները կենտրոնական և Արևելյան Եվրոպայի համար: Արժույթի միջազգային հիմնադրամը հերքել է այդ հայտարարությունը։

## Ծանոթագրություններ

## Արտաքին հղումներ
* Personal website

Կատեգորիա:Չեխ տնտեսագետներ
Կատեգորիա:Տնտեսագետներ
Կատեգորիա:Չեխ գրողներ
V2 հարաբերակցություն

**V2 հարաբերակցություն** (), ֆինանսական ցուցանիշ է, որը չափում է ավելցուկային եկամտաբերությունը՝ հաշվի առնելով ներդրումային ակտիվի, պորտֆելի կամ ռազմավարության կորուստների ռիսկի ազդեցությունը՝ համեմատած որոշակի ցուցանիշի հետ։

V2 հարաբերակցության նպատակն է բարելավել արդեն իսկ առկա և հայտնի ռիսկով ճշգրտված եկամտաբերության չափումները, ինչպիսիք են՝ Շարպի հարաբերակցությունը,տեղեկատվության հարաբերակցությունը կամ ստեռլինգ հարաբերակցությունը, հաշվի առնելով ներդրումային արդյունքների հոգեբանական ազդեցությունը։ V2 հարաբերակցությունը ավելի խիստ է վերաբերվում այն ներդրումներին, որոնց դեպքում ներդրողները ստիպված են եղել հաղթահարել ցածր եկամուտներ՝ համեմատած շուկայի արդյունքների հետ։

V2 հարաբերակցությունը հաշվարկվում է հետևյալ բանաձևով՝

V^2_R = \frac{\big(\frac{V_n}{V_0}\big)^\frac{P}{n} - 1}{\sqrt{\frac{\sum_{i=0}^{n}{\big(\frac{V_i}{V_i^p}-1\big)^2}}{n}}+1}

որտեղ՝

* V_i - ներդրման արժեքի և ցուցանիշի արժեքի հարաբերակցությունն է ժամանակի i պահին,
* V_0, V_n- համապատասխանաբար սկզբնական և վերջնական հարաբերակցություններն են,
* V_i^p - առավելագույն հարաբերակցությունը, որին հասել է ներդրումը մինչև տվյալ i պահը,
* n - ժամանակաշրջանների թիվն է,
* P - տարվա ընթացքում նույնատիպ ժամանակաշրջանների քանակն է։

## Պատմություն
V2 հարաբերակցությունը ստեղծվել է քանակական առևտրով զբաղվող Zenvestment (նախկինում՝ Valu Valu, ինչից էլ բխում է «V2» անվանումը V2 հարաբերակցության մեջ) ընկերության կողմից՝ Էմանուել Մարոթի կողմից և առաջին անգամ հրապարակվել է 2011 թվականին՝ SeekingAlpha.com կայքում։

## Հիմնավորում
Խարիսխը ճանաչողական խեղաթյուրում է, որն ընկալումը տեղափոխում է որոշակի հղման կետի (այսինքն՝ «խարիսխի») ուղղությամբ։ Ներդրումային արդյունքը գնահատելիս մարդիկ հակված են մշտապես համեմատել իրենց շահույթը ընդհանուր բաժնետոմսերի շուկայի, ավելի կոնկրետ՝ մեդիայի կողմից հաճախ մեջբերվող ինդեքսների հետ, ինչպիսիք են S&P 500-ը կամ Դոու-Ջոնսի արդյունաբերական ցուցանիշ։ Սրան արձագանքելու նպատակով՝ V2 հարաբերակցությունը բաժանում է ներդրման հավելյալ եկամտաբերությունը հարաբերական անկումների քառակուսային միջինով։ Հարաբերական անկումը համեմատում է ներդրման արժեքի կորուստը վերջին գագաթնակետից հետո՝ շուկայի ցուցանիշի արժեքի անկման հետ։ Օրինակ, եթե ակտիվն իր գագաթնակետից ի վեր նվազել է 30%-ով, իսկ շուկան՝ 25%-ով, ապա հարաբերական անկումը կազմում է ընդամենը 5%։ Այս իրավիճակում ներդրման վատ արդյունքի ընկալումը մեղմվում է ընդհանուր շուկայի կորուստների պատճառով։ Վերցնելով խոցային ինդեքսը որպես ուղղակի ներշնչանք՝ V2 հարաբերակցությունը կիրառում է հարաբերական անկումների քառակուսային միջինը՝ մեծ շեղումները չափազանց պատժելու համար։ Սա արվում է, քանի որ ներդրողները նման խոշոր հարաբերական կորուստների դեպքում ավելի հավանական է,որ կհրաժարվեն ակտիվից կամ ռազմավարությունից։

## Հատկություններ
* V2 հարաբերակցությունը միշտ հնարավոր է հաշվարկել։
* Ցուցանիշի V2 հարաբերակցությունը իրեն հավասար է զրոյի։
* Ներդրումը, որը չունի որևէ հարաբերական անկում, ունի V2 հարաբերակցություն, որը հավասար է հավելյալ եկամտաբերության տարեկան ցուցանիշին։

## Տես նաև
* Թրեյնորի գործակից

## Ծանոթագրություններ

## Արտաքին հղումներ
* A graphical explanation of the V2 Ratio from Zenvestment.com 

Կատեգորիա:Հաշվապահական հաշվետվություն
Կատեգորիա:Ներդրումներ
Կատեգորիա:Ֆինանսներ
Երաշխիքը

**Երաշխիքը** (The Guarantee), 2014 թվականի իռլանդական դրամա ժանրի ֆիլմ, որի սցենարի հեղինակը Քոլին Մերֆին է, իսկ ռեժիսորը՝ Իան Փաուերը։ Գլխավոր դերերում են Դեյվիդ Մյուրեյը, Գարի Լայդոնը, Օրլա Ֆիցջերալդը, Մորգան Ս. Ջոնսը և Փիթեր Քունանը։ Ֆիլմը հիմնված է Մերֆիի համանուն պիեսի վրա և ուսումնասիրում է Իռլանդիայի բանկային ճգնաժամին նախորդող իրադարձությունները։ Վերնագիրը վերաբերում է 2008 թվականի սեպտեմբերի 29-ին կայացած բարձր մակարդակի պաշտոնյաների հանդիպմանը, որի ժամանակ Իռլանդիայի կառավարությունը որոշել է երաշխավորել ամբողջ ներքին բանկային համակարգը։

«Երաշխիքը» *John Kelleher Media*-ի արտադրությունն է՝ Իռլանդիայի հեռարձակման մարմնի, Իռլանդական կինոյի խորհրդի և *TV32* առևտրային հեռուստաալիքի հետ համագործակցությամբ։

«Երաշխիքը» ֆիլմի առաջին թրեյլերը թողարկվել է 2014 թվականի հոկտեմբերի 14-ին, իսկ իռլանդական կինոթատրոններում պրեմիերան տեղի է ունեցել 2014 թվականի հոկտեմբերի 30-ին։ Ֆիլմի համաշխարհային հեռուստատեսային պրեմիերան տեղի է ունեցել *TV3* հեռուստաալիքով Իռլանդիայում՝ 2015 թվականի հունվարի 8-ին, ժամը 21:00-ին։

## Ծանոթագրություններ

## Արտաքին հղումներ
* 

Կատեգորիա:2010-ականների անգլերեն ֆիլմեր
Կատեգորիա:2014 դրամա ֆիլմեր
Կատեգորիա:Իռլանդական դրամա ֆիլմեր
Կատեգորիա:Համր ֆիլմեր